

VLADA REPUBLIKE HRVATSKE

Zagreb, 14. ožujka 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

|  |  |
| --- | --- |
| **Predmet:** | Prijedlog odluke o usvajanju Programa EFRR zajmova Hrvatske agencije za malo gospodarstvo, inovacije i investicije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 9. stavka 1. Zakona o poticanju razvoja malog gospodarstva („Narodne novine“, br. 29/02., 63/07., 53/12., 56/13. i 121/16.) i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) Vlada Republike Hrvatske je na sjednici održanoj \_\_\_\_\_\_\_\_\_\_ 2024. donijela

**O D L U K U**

**o usvajanju Programa EFRR zajmova**

**Hrvatske agencije za malo gospodarstvo, inovacije i investicije**

**I.**

Usvaja se Program EFRR zajmovi Hrvatske agencije za malo gospodarstvo, inovacije i investicije.

Program iz stavka 1. ove točke sastavni je dio ove Odluke.

**II.**

Ovlašćuje se i zadužuje Upravni odbor Hrvatske agencije za malo gospodarstvo, inovacije i investicije da u okviru ciljeva i uvjeta utvrđenih Programom iz točke I. ove Odluke samostalno donosi odluku o usvajanju proizvoda (financijskog instrumenta) te druge odluke koje su nužne za provedbu usvojenog proizvoda (financijskog instrumenta).

**III.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

PREDSJEDNIK

**mr. sc. Andrej Plenković**

**Program EFRR zajmovi Hrvatske agencije za malo gospodarstvo, inovacije i investicije**

Program EFRR zajmovi Hrvatske agencije za malo gospodarstvo, inovacije i investicije (u daljnjem tekstu: Program) je namijenjen subjektima malog gospodarstva, a isti se financira iz sredstava Europskog fonda za regionalni razvoj. Na temelju navedenoga Programa HAMAG-BICRO će subjektima malog gospodarstva izravno odobravati male zajmove.

**1. CILJ PROGRAMA**

Cilj Programa je kreditiranje mikro, malih i srednjih subjekata malog gospodarstva uz povoljnije uvjete financiranja. Uz smanjenje kamatne stope i smanjenje razine potrebnih sredstava osiguranja cilj je jačanje održivog rasta i konkurentnosti MSP-ova i otvaranje radnih mjesta kroz:

i) Veću dostupnost zajmova

ii) Smanjenje kamatne stope

iii) Smanjenje razine potrebnih sredstava osiguranja (kolaterala).

Specifični ciljevi EFRR zajmova su poticanje proizvodnih investicija putem zajmova manje vrijednosti.

**2. UVJETI DEFINIRANI PROGRAMOM**

|  |  |  |
| --- | --- | --- |
| **Značajka/ Instrument** | **EFRR Mali zajmovi za OBS** | **EFRR Mali investicijski zajmovi** |
| Prihvatljivi primatelji | Mikro i mali subjekti gospodarstva (uključujući novoosnovane poslovne subjekte) | Mikro, mali i srednji subjekti gospodarstva (uključujući novoosnovane poslovne subjekte) |
| Iznos | Od 1.000,00 eura do 30.000,00 eura | Od 25.000,01 euro do 100.000,00 eura |
| Minimalni rok otplate | 12 mjeseci | 12 mjeseci |
| Maksimalni rok otplate | 3 godine | 10 godina |
| Namjena zajmova | Obrtna sredstva | Investicije u materijalnu i nematerijalnu imovinu uključujući i obrtna sredstva najviše do 30% ukupnog iznosa zajma |
| Kamatna stopa | Osnovna stopa za Republiku Hrvatsku izračunata u skladu s Priopćenjem Komisije o reviziji načina određivanja referentnih i diskontnih stopa (SL EU, C 14, od 19.1.2008.) umanjena za 0,5 postotnih bodova | Osnovna stopa za Republiku Hrvatsku izračunata u skladu s Priopćenjem Komisije o reviziji načina određivanja referentnih i diskontnih stopa (SL EU, C 14, od 19.1.2008.) umanjena za 1 postotni bod |
| Rok korištenja | 3 mjeseca | 6 mjeseci |
| Poček | Do 6 mjeseci | Do 1 godine |
| Instrument osiguranja | Zadužnice, Ostali instrumenti osiguranja prema razini rizika | |

Zajmovi koji će se izravno odobravati subjektima malog gospodarstva temeljem ovoga Programa sadrže potporu male vrijednosti (*de minimis*) sukladno Uredbi Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na *de minimis* potpore i Pravilniku o dodjeli potpore male vrijednosti (*de minimis*), KLASA: 403-01/24-01/02, URBROJ: 567-10-24-1, od 7. ožujka 2024.

**3. ROK VAŽENJA PROGRAMA**

Ovaj Program stupa na snagu danom donošenja i važi do iskorištenja sredstava, a najkasnije do 31. prosinca 2029.

**OBRAZLOŽENJE**

Temeljem članka 9. stavka 1. Zakona o poticanju razvoja malog gospodarstva („Narodne novine“, br. 29/02, 63/07, 53/12, 56/13 i 121/16) Vlada Republike Hrvatske, na prijedlog Ministarstva gospodarstva i održivog razvoja utvrđuje kriterije i uvjete za davanje zajmova.

U okviru ovog Programa kreditiraju se mikro, malih i srednji subjekti malog gospodarstva uz povoljnije uvjete financiranja. Uz smanjenje kamatne stope i smanjenje razine potrebnih sredstava osiguranja cilj je jačanje održivog rasta i konkurentnosti MSP-ova i otvaranje radnih mjesta.

Trenutno važeća osnovna stopa za izračun referentne kamatne i diskontne stope za Republiku Hrvatsku, u skladu s Priopćenjem Komisije o reviziji načina određivanja referentnih i diskontnih stopa, od 1. siječnja 2024. godine iznosi 4,11%.

Slijedom navedenog, predlaže se donošenje Odluke o usvajanju Programa EFRR zajmovi.